স্টাফ রিপোর্টার ॥ হবিগঞ্জ সদর উপজেলার নুরপুর ইউনিয়নের সুরাবই গ্রামের আশরাফ উদ্দিন জিতুসহ একটি সংঘবদ্ধ চক্র ব্যক্তি মালিকানা জমিকে সরকারি ভূমি বলে অপপ্রচারে লিপ্ত রয়েছে। ওই ভূমিখেকো চক্রটি এলাকার সামাজিক পরিবেশ নষ্ট করার পায়তারা করছে। গতকাল রবিবার বিকেলে হবিগঞ্জ প্রেসক্লাবে আয়োজিত সাংবাদিক সম্মেলনে এমন দাবি করেন সুরাবই গ্রামের জসিম উদ্দিনসহ ওই এলাকার যুব সমাজ। সংবাদ সম্মেলনে লিখিত বক্তব্যে বলা হয়, অলিপুর এলাকায় বিভিন্ন কোম্পানী প্রতিষ্ঠান গড়ে তুলেছে। এতে এলাকার জনসাধারণ নানাভাবে উপকৃত হচ্ছে। কর্মসংস্থানসহ জমির দামও বৃদ্ধি পেয়েছে। এ সুযোগে এলাকার একটি সংঘবদ্ধ জালিয়াতচক্র নিজেদের ফায়দা হাসিলের জন্য সক্রিয় হয়ে উঠেছে। ওই এলাকার জালিয়াত চক্রের মূল হোতা আশরাফ উদ্দিন জিতু সরকারি কর্মচারিদেরকে নিয়ে জাল দলিল সৃষ্টি করে বিক্রি ও দখল করার ...